אייל גולן קורא לך

אייל גולן קורא לך היא תוכנית מציאות ישראלית בהנחיית הזמר אייל גולן, העוסקת בגילוי כישרונות מוזיקליים בז'אנר המוזיקה הים תיכונית. התוכנית שודרה לראשונה בערוץ 24 בהפקת חברת שידורי קשת, בעלת הערוץ, ב-20 בפברואר 2011. בשנים 2011–2013 שודרו שלוש עונות של התוכנית. עלות הפקת כל עונה הייתה כמיליון דולר. בסוף שנת 2013 החלה ההרשמה לעונה הרביעית, אך בעקבות החשדות נגד גולן בעבירות מין, הודיעה קשת ב-20 בנובמבר 2013 על השעיית הפקת העונה הרביעית של התוכנית. במהלך 2016 נודע כי התוכנית שבה להפקה והעונה הרביעית עלתה לשידור ב-11 ביולי 2016, הפעם תחת השם "אייל גולן קורא לכם". הפרס לזוכה בתוכנית הוא הפקת אלבום בכורה, חוזה ייצוג בחברה של גולן, ליאם הפקות, והופעות משותפות עם אייל גולן. בעונה הרביעית הפרס לזוכה כלל גם מכונית. העונה הראשונה של התוכנית עלתה לשידור ב-20 בפברואר 2011. התוכנית שודרה בימים ראשון עד חמישי בשידור חי, והייתה מיועדת רק לזמרות. גמר העונה נערך בהאנגר 11 בתל אביב ב-12 באפריל 2011, והעפילו אליו מורן מזור, עדן אמזלג, אושרית מלכה וגילת יפרח. זוכת העונה הראשונה הייתה מזור. תוכנית הגמר הייתה המשדר הנצפה ביותר בתולדות ערוץ 24. היא הגיעה לרייטינג של 7.4%. בסך-הכול צפו בתוכנית 400 אלף צופים. מנחת התוכנית בעונה הראשונה, לצד גולן, הייתה סיון קליין. השופטים בתחרות היו יוסי גיספן, עדי לאון וירון אילן. העונה השנייה עלתה לשידור ב-4 בינואר 2012. בעונה זו החליפה מרינה קבישר את קליין בהנחיית התוכנית, ולצוות השופטים נוסף חיים רביבו. בעונה זו התמודדו זמרים וזמרות. התוכנית לא שודרה בשידור חי, אלא צולמה מראש. גמר העונה נערך ב-22 במרץ 2012 בהיכל נוקיה, והעפילו אליו חמישה מתמודדים: מאור אשואל, נסרין קדרי, תאיר שדה, דור שמעון וליאב יעקובי. הזוכים בעונה זו היו נסרין קדרי ומאור אשואל. תוכנית הגמר שוב שברה שיא רייטינג עבור ערוץ 24 עם 11.4% אחוזי צפייה. העונה השנייה זכתה לממוצע צפייה של כ-5%, עלייה של 30% ביחס לעונה הראשונה, בה היה ממוצע הצפייה השנתי 3.6%. העונה השלישית עלתה לשידור ב-5 בדצמבר 2012. במקום רביבו הצטרפו לצוות השופטים מבקר המוזיקה גל אוחובסקי והזמר דודו אהרון. קבישר הנחתה גם עונה זו. גמר העונה השלישית נערך ב-5 במרץ 2013 בהיכל נוקיה ושודר לראשונה בשידור חי בערוץ 2, לאחר שתחילה הרשות השנייה לטלוויזיה ולרדיו אסרה על "קשת" לשדר אותו בערוץ 2, בטענה כי תהיה זו עבירה על תנאי הזיכיון. אל הגמר העפילו חמישה מתמודדים: עדן אבוטבול, דניאל כהן, עדן גבאי, חן בן עמי ומתניה טיירי. בתום הופעתם העלה גולן לשלב הדו-קרב את עדן אבוטבול ודניאל כהן, ובסיומו הוכתרה עדן אבוטבול לזוכת העונה השלישית. תוכנית הגמר זכתה לרייטינג של 25.8% לגמר "אייל גולן קורא לך" בערוץ 2. בסוף שנת 2013 הודיעה "קשת" שצפויה עונה רביעית לתוכנית, אך עקב פרשת משחקי חברה הודיעה "קשת" על השהיית הפקת העונה הרביעית של התוכנית. לאחר ששמו של גולן נוקה מהפרשה, הופעלו לחצים על "קשת" להחזיר את העונה הרביעית להפקה, ואכן בתחילת 2016 קשת הודיעה שהעונה הרביעית שבה להפקה. עונה זו עלתה ב-11 ביולי 2016, הפעם תחת השם "אייל גולן קורא לכם". אל צוות השופטים הצטרפה אופירה אסייג במקומו של דודו אהרון, ואת העונה הנחתה שוב מרינה קבישר. בעונה זו, בנוסף להפקת אלבום בכורה, חוזה ייצוג והופעות עם אייל גולן, הפרס לזוכה כלל גם מכונית. גמר העונה צולם מראש באולפני פתח תקווה ושודר ב-1 באוקטובר 2016, בערוץ 2. אל הגמר העפילו ארבעה מתמודדים: ויולט קנינו, בר כהן, גאיידה אבו עוואד והאחים חביב ויצחק ממן. בתום הופעתם העלה גולן לשלב הדו-קרב את גאיידה אבו עוואד ובר כהן, ובסיומו הוכתרה בר כהן לזוכת העונה הרביעית. משתתף שלא העפיל לגמר התוכנית ונשר בשלב חצי הגמר, אך בלט במיוחד במהלך העונה, הוא לואי עלי. בחברת "ליאם הפקות" זיהו את הפוטנציאל הטמון בו והוחלט להחתימו לחוזה ייצוג והפקת אלבום בכורה ובכך זכה להיות בן טיפוחיו של אייל גולן. The Voice ישראל כוכב נולד "אייל גולן קורא לך", במסד הנתונים הקולנועיים IMDb (באנגלית) אייל גולן קורא לך, במיזם "אישים" לתיעוד היצירה הישראלית אתר התוכנית אלטרנטיבה? "אייל גולן קורא לך" ניצח את ערוץ 10 ברייטינג - Forbes Israel, באתר Forbes Israel, ‏בundefined 2013 בכורה: 20 הגדולים של "אייל גולן קורא לך" שרים עוזי חיטמן. צפו, באתר וואלה, 16 בינואר 2013 לי-אור אברבך, ‏גמר "אייל גולן" ישודר בערוץ 2? ועדת הטלוויזיה תכריע, באתר גלובס, 19 בפברואר 2013 ביקורות לילך וולך‏, "אייל גולן קורא לך" שמה לעצמה רגליים ומפספסת הזדמנות, באתר וואלה, 6 בדצמבר 2012 תומר פרת, עכבר העיר, אייל גולן קורא לך: הספרנית ניצחה, אנחנו הפסדנו, באתר הארץ, 13 באפריל 2011 ניב שטנדל, עכבר העיר, "אייל גולן קורא לך": מי יהיה זמר החתונות הבא?, באתר הארץ, 5 בינואר 2012 אבי שושן, "אייל גולן קורא לך 2": לא רק מוזיקה טובה, באתר ynet, 5 בינואר 2012 ניב שטנדל, עכבר העיר, "אייל גולן קורא לך": הרימו את נוקיה, התישו את הצופים, באתר הארץ, 23 במרץ 2012 טל מסר, עכבר העיר, האם אייל גולן באמת קורא לך?, באתר הארץ, 5 בדצמבר 2012 מורן שריר, גמר "אייל גולן קורא לך" - התהילה נמצאה בנוקיה, באתר הארץ, 6 במרץ 2013 ליאת אלקיים, אייל גולן קורא לך לגטו, באתר הארץ, 7 במרץ 2013 זיו יצחקי, עכבר העיר, גמר אייל גולן קורא לך: בזבוז של פריים טיים בינוני, באתר הארץ, 5 במרץ 2013 סמדר שילוני, "אייל גולן קורא לכם": יחי המלך המחודש, באתר ynet, 11 ביולי 2016 עידו ישעיהו‏, קריאת האייל: 16 מחשבות על פתיחת העונה של "אייל גולן קורא לכם", באתר וואלה, 12 ביולי 2016 אופיר בר-זהר, ערוץ 24 משקיע מיליון דולר בריאליטי יומי עם אייל גולן, באתר TheMarker‏, 17 בפברואר 2011 לי-אור אברבך, ‏ערוץ 24 ישקיע מיליון דולר בתוכנית החדשה של אייל גולן, באתר גלובס, 16 בפברואר 2011 רן בוקר, אייל גולן מחוץ ל"כוכב הבא", באתר ynet, 20 בנובמבר 2013 רוגל אלפר, חייל של השרה: אייל גולן בשירות מירי רגב, באתר הארץ, 19 ביולי 2016 לי-אור אברבך, ‏שיא רייטינג לערוץ 24: 7.4% לגמר "אייל גולן קורא לך", באתר גלובס, 13 באפריל 2011 גילי איזיקוביץ, גמר "אייל גולן קורא לך" היה המשדר הנצפה ביותר בערוץ 24, באתר הארץ, 14 באפריל 2011 עכבר העיר, "אני אוהב שיש לי כוח": אייל גולן חוזר בעונה חדשה, באתר הארץ, 28 בדצמבר 2011 רועי ברק, ‏אייל גולן: "נרגש מהעונה הנוספת של 'אייל גולן קורא לך'", באתר גלובס, 27 בדצמבר 2011 עכבר העיר, מאור ונסרין הם הזוכים בגמר "אייל גולן קורא לך", באתר הארץ, 22 במרץ 2012 נתי טוקר, ערוץ 24 חוגג שיא: רייטינג של 11.4% לגמר של אייל גולן, באתר TheMarker‏, 23 במרץ 2012 אמילי גרינצווייג, העונה השנייה של "אייל גולן קורא לך" היא הנצפית ביותר בתולדות ערוץ 24, באתר הארץ, 22 במרץ 2012 מיה סלע, פמיניזם נוסח אייל גולן, באתר הארץ, 6 בדצמבר 2012 נתי טוקר, מה האינטרסים שמאחורי שידור הגמר של אייל גולן בערוץ 2?, באתר TheMarker‏, 4 במרץ 2013 עכבר העיר, גמר "אייל גולן קורא לך" לא ישודר בערוץ 2, באתר הארץ, 6 בפברואר 2013 לי-אור אברבך, ‏סופית: גמר "אייל גולן קורא לך" ישודר בערוץ 2, באתר גלובס, 28 בפברואר 2013 גילי איזיקוביץ, הזוכה בתחרות "אייל גולן קורא לך": עדן אבוטבול, בת 20 מקריית גת, באתר הארץ, 5 במרץ 2013 נתי טוקר, 25.8% לגמר "אייל גולן קורא לך" בערוץ 2, באתר TheMarker‏, 6 במרץ 2013 שגיא בן נון‏, ידעתם שזה זמני: "אייל גולן קורא לך" חוזרת למסך, באתר וואלה, 7 במרץ 2016